b'\n_START_ARTICLE_\nGiotto (luotain)\n_START_PARAGRAPH_\nGiotto oli ESAn komeettaluotain. Se laukaistiin 2. hein\xc3\xa4kuuta 1985. Se ohitti 13. maaliskuuta 1986 Halleyn komeetan 596 kilometrin et\xc3\xa4isyydelt\xc3\xa4. Niiden v\xc3\xa4linen keskin\xc3\xa4inen nopeus oli 68 km/s._NEWLINE_Giotto oli toimintakunnossa komeetan ohilennon j\xc3\xa4lkeen. Se pantiin niin kutsutuille talviunille. 1990-luvulla se k\xc3\xa4ynnistettiin uudestaan, ja se ohitti 10. hein\xc3\xa4kuuta 1990 komeetta Grigg-Skjellerupin 200 kilometrin et\xc3\xa4isyydelt\xc3\xa4. T\xc3\xa4ss\xc3\xa4 vaiheessa luotaimen kamera ei en\xc3\xa4\xc3\xa4 toiminut._NEWLINE_Luotain sai nimens\xc3\xa4 keskiaikaisen italialaisen taidemaalarin Giotto di Bondonen mukaan. H\xc3\xa4nen er\xc3\xa4\xc3\xa4ss\xc3\xa4 freskossaan n\xc3\xa4kyy Betlehemin t\xc3\xa4hti komeettana. Maalari ilmeisesti n\xc3\xa4ki Halleyn komeetan vuonna 1301._NEWLINE_Luotaimessa oli muun muassa kamera, p\xc3\xb6lyilmaisin ja spektrometri.'